biswa921/hiwiki-latest-pages-articles-raw huggingface dataset:
विम कडफिसेस

विम कडफिसेस (बाख़्त्री में Οοημο Καδφισης) लगभग 90-100 सी.ई. में कुषाण वंश का शासक था। रबातक शिलालेख के अनुसार वह विम ताकतू का पुत्र तथा कनिष्क का पिता था। उसे कडफिसेस द्वितीय भी कहा जाता है।

 शासन 
अंगूठाकार|बाएँ|विम कडफिसेस सिंहासन पर। मूर्ति के आधार पर स्थित शिलालेख पर विम कडफिसेस का नाम उत्कीर्णित है। मथुरा संग्रहालय
सम्राट विम कडफिसेस ने कुषाण साम्राज्य का विस्तार अफ़ग़ानिस्तान, पाकिस्तान तथा पश्चिमोत्तर भारत में किया। 
वह स्वर्ण मुद्रा का प्रचलन करवाने वाला प्रथम कुषाण शासक था। इसके अतिरिक्त उसने पहले से प्रचलित ताँबे तथा चाँदी की मुद्राओं को भी जारी रखा।

ऐसा प्रतीत होता है कि अधिकांश सोना रोमन साम्राज्य के साथ व्यापार के माध्यम से प्राप्त किया गया था। लगभग आठ ग्राम का स्वर्ण भार मानक पहली शताब्दी के रोमन सिक्कों के अनुरूप है। रोम से प्राप्त सोने को पिघला कर टकसालों में सिक्के ढालने में उपयोग किया जाता था।

 व्यापारिक सम्बन्ध 
सोने के उपयोग से विम कडफिसेस के समय में कुषाण साम्राज्य की समृद्धि की पुष्टि होती है, चीन का हान राजवंश (जहां विम को 阎 膏 珍 के रूप में जाना जाता था), मध्य एशिया और अलेक्जेंड्रिया और पश्चिम में एंटीऑक के बीच व्यापार का केंद्र रहा। कुषाण चीन, भारत और पश्चिम के बीच जाने के लिए रेशम मार्ग (सिल्क रोड) को बनाए रखने और संरक्षित करने में सक्षम थे जिससे होकर रेशम, मसालों, कपड़ा या दवा का व्यापार होता था । 

अंगूठाकार|विम कडफिसेस द्वारा प्रचालित स्वर्ण मुद्रा
अंगूठाकार|विम कडफिसेस  के काल का ताँबे का सिक्का
जहाजों द्वारा रोमन साम्राज्य को सोने के सिक्कों के बदले  सामान भेजा जाता था तथा यूनानी शराब और दासों का आयात होता था। कलात्मक वस्तुओं का भी सभी दिशाओं से आयात होता था जैसा कि अफ़ग़ानिस्तान के बगराम, जो कि कुषाणों की ग्रीष्मकालीन राजधानी थी, में पाई गई कलाकृतियों की विविधता और गुणवत्ता से संकेत मिलता है।

रोमन इतिहास के अनुसार ट्राजन (98-117 सी.ई.) के दरबार में भारतीय राजाओं द्वारा राजदूतों के हाथों उपहार और यूनानी भाषा में पत्र  भेजे गये थे, जिन्हें विम कडफिसेस अथवा उसके पुत्र कनिष्क द्वारा भेजा गया था।  विम के अधिकांश सिक्कों के पृष्ठ भाग में बौद्ध धर्म के प्रमुख अंग त्रिरत्न अथवा हिंदू धर्म के देवता शिव को उनके वाहन नंदी(बैल) के साथ चित्रित किया गया है। कुछ सिक्कों में शिव को एक त्रिशूल के साथ चित्रित किया गया है।

 वंशावली 
अन्य कुषाण शासकों के साथ विम कडफिसेस का संबंध रबातक शिलालेख में वर्णित है, जिसे कनिष्क ने स्वयम् लिखा था। कनिष्क ने उन राजाओं की सूची बनाई है जिन्होंने उसके समय तक शासन किया: उसके प्रपितामह कुजुल कडफिसेस, उसके पितामह विम ताक्तू, तथा उसके पिता विम कडफिसेस तथा कनिष्क स्वयम्।

 इन्हें भी देखें 

 कनिष्क
 कुषाण
 कुजुल कडफिसेस

 संदर्भ 

श्रेणी:भारत का इतिहास
श्रेणी:भारत के राजवंश
श्रेणी:इतिहास
लघु-ऋण

लघु-ऋण क्या है ? 
लघु-ऋण बहुत छोटे ऋण को कहा जाता है। यह आम तौर पर बिना किसी वस्तु को गिरवी रखे दिया जाता है। १ लाख या उससे कम के ऋण को भारत में लघु-ऋण कहा जाता है। सामान्यतः इसे लेने के लिए आपके पास कमाई का साधन होना चाहिए जैसे की कोई नौकरी या कोई व्यवसाय। आजकल बहुत से बैंक और ऋण संस्थान आपको मोबाइल के जरिये ही १ लाख तक का ऋण आसानी से दे देते हैं। 

 किस आधार पर मिलता है लघु-ऋण 
आजकल पूरी दुनिया इन्टरनेट के जरिये चलने लगी है। अब बहुत ऐसे साधन हैं जो कुछ ही समय में आपको घर बैठे लघु-ऋण दे देते हैं। इसके लिए वो सिर्फ दो विषयों का ध्यान रखते हैं। 

१- कमाई का साधन

२- क्रेडिट योग्यता

कमाई के साधन के लिए वो देखते हैं की आप नौकरी करते हैं या आपका व्यवसाय है। आपका जो भी कमाई का साधन होता है वो उसका प्रमाण लेते हैं। कमाई का साधन यह प्रदर्शित करता है की आप ऋण वापस करने में सक्षम हैं ।

क्रेडिट योग्यता भारत में सामान्यतः सिबिल अंक से देखी जाती है। यह अंक आपके पुराने ऋणों का हिसाब-किताब रखता है। यह अंक ३००-९०० के बीच होता है। यह जितना ज्यादा हो उतना ही अच्छा होता है। ७४० के ऊपर का सिबिल अंक अच्छा माना जाता है और आप आसानी से ऋण पा सकते हैं। यदि आपका सिबिल अंक अच्छा नहीं है तो आप पहले आप अपना सिबिल अंक अच्छा करें तभी आप ऋण आसानी से पा पाएंगे। 

यदि आपने इन विषयों पर ध्यान दिया तो आप आसानी से घर बैठें लघु-ऋण के लिए आवेदन कर सकते हैं। और तो और आप आसानी से कम समय में ही अपना लघु-ऋण अपने बैंक खाते में पा सकते हैं।
श्रेणी:बैंकिंग
श्रेणी:आर्थिक विकास
राजिन्दर सच्चर

राजिन्दर सच्चर(22 दिसंबर 1923 – 20 अप्रैल 2018) दिल्ली उच्च न्यायालय के पूर्व मुख्य न्यायाधीश थे। वे 6 अगस्त, से 22 दिसंबर, 1985 तक दिल्ली उच्च न्यायालय के मुख्य न्यायाधीश रहे। सेवानिवृत्ति के बाद वह पीपुल्स यूनियन फॉर सिविल लिबरटीज नामक एक प्रमुख मानवाधिकार समूह के साथ जुड़ गए थे। वे भारत सरकार द्वारा वर्ष 2005 में भारत के मुस्लिम समुदाय की सामाजिक, आर्थिक व शैक्षणिक स्थिति का आकलन करने के लिए गठित सच्चर समिति के अध्यक्ष थे।

यह भी देखें
 सच्चर कमिटी
 सन्दर्भ 

श्रेणी:1923 में जन्मे लोग
श्रेणी: दिल्ली उच्च न्यायालय के मुख्य न्यायाधीश
श्रेणी:दिल्ली उच्च न्यायालय के न्यायाधीश
श्रेणी:20वीं सदी के भारतीय न्यायाधीश
श्रेणी:21वीं सदी के भारतीय न्यायाधीश
श्रेणी:पंजाबी लोग
श्रेणी:२०१८ में निधन
बृज लाल

बृज लाल वर्तमान में उत्तर प्रदेश से राज्यसभा के सांसद हैं। वे उत्तर प्रदेश अनुसूचित जाति और जनजाति आयोग के अध्यक्ष हैं। भारतीय पुलिस सेवा के उत्तर प्रदेश कैडर के अधिकारी बृजलाल पूर्व मुख्यमंत्री मायावती के शासनकाल में पहले सहायक पुलिस महानिदेशक कानून व्यवस्था और फिर पुलिस महानिदेशक भी रहे। उन्हें अक्टूबर 2011 में प्रदेश का डीजीपी बनाया था और वे नवंबर 2014 में सेवा निवृत्त हुए थे। 2015 में उन्होंने राजनीति में आने का फैसला लिया और बहुजन समाज पार्टी का दामन छोड़कर भारतीय जनता पार्टी में आ गए।

संदर्भ

श्रेणी:जीवित लोग
श्रेणी:सांसद
श्रेणी:उत्तर प्रदेश के सांसद
श्रेणी:भारतीय पुलिस अधिकारी
श्रेणी:भारतीय जनता पार्टी के राजनीतिज्ञ
श्रेणी:भारतीय राजनीतिज्ञ
श्रेणी:राजनीतिज्ञ
कुजुल कडफिसेस

thumb|260px|रोमन अंदाज़ में गढ़ा हुआ कुजुल का सिक्का, जिसपर यूनानी में लिखा है 'ΚΟΖΟΛΑ ΚΑΔΑΦΕΣ ΧΟϷΑΝΟΥ ΖΑΟΟΥ', 'कुजुल कडफिसेस ख़ोशानोउ ज़ाओओउ', यानि 'कुजुल कडफिसेस, कुषाणों का शासक'
कुजुल कडफिसेस (Κοζουλου Καδφιζου, Kujula Kadphises) एक कुषाण राजकुंवर था जिसने पहली सदी ईसवी में युएझ़ी परिसंघ को संगठित किया और पहला कुषाण सम्राट बना। अफ़ग़ानिस्तान के बग़लान प्रान्त में सुर्ख़ कोतल नामक पुरातन स्थल में पाए गए रबातक शिलालेख के अनुसार कुजुल कडफिसेस प्रसिद्ध कुषाण सम्राट कनिष्क का पड़-दादा था। कुजुल के सिक्कों पर अक्सर खरोष्ठी और यूनानी लिपि मिलती है।History of Civilizations of Central Asia: The development of sedentary and nomadic civilizations, 700 B.C. to A.D. 250, Ahmad Hasan Dani, Motilal Banarsidass Publishers, 1999, ISBN 978-81-208-1408-0, ... The successor of Kanishka seems to have been his son Vasishka, who, according to the inscription of Kamra, was the great-grandson of Kujula Kadphises ...

 इन्हें भी देखें 
 कुषाण
 विम कडफिसेस
 कनिष्क
 युएझ़ी लोग
 रबातक शिलालेख

 सन्दर्भ 

श्रेणी:80 में निधन
श्रेणी:भारत का इतिहास
श्रेणी:मध्य एशिया का इतिहास
श्रेणी:कुषाण
गुटिकायीकरण

किसी पदार्थ को संपीडित करके या मोल्ड करके गुटिका (पेलेट) के रूप में बदलना  गुटिकायीकरण या पेलेटीकरण (Pelletizing) कहलाता है। अनेकानेक पदार्थों का पेलेटीकरण किया जाता है, जैसे- विभिन्न रसायन, लौह अयस्क, पशु चारा, आदि।

 लौह अयस्क का पेलेटीकरण 
thumb| टेकोनाइट के संसाधित पेलेट इस्पात-निर्माण कम्पनियों में बहुत प्रयुक्त होते हैं। 
लौह अयस्क के पेलेट ६ मिमी से १६ मिमी व्यास के गोलाकार पेलेट होते हैं। Advanced Explorations Inc.:Iron Ore Products  

सन्दर्भ

श्रेणी:धातुकर्म
नानू की जानू

नानू की जानू 2018 की अभय देयोल स्टारर एक फिल्म है।

कास्ट
अभय देयोल, आनंद उर्फ जानू
पत्रलेखा, जानू
बृजेन्द्र काला, कुमार
मनु ऋषि, डब्बू
राजेश शर्मा, भाली
हिमानी शिवपुरी, नानू की माँ
सपना चौधरी, सॉन्ग तेरे ठुमके में आइटम डांस

सन्दर्भ
 
श्रेणी:फ़िल्म
एम॰ जी॰ श्रीकुमार

ऍम जी श्रीकुमार एक मलयाली पार्श्वगायक, गीतकार और संगीतकार हैं। वे मलयाली सिनेमा के प्रसिद्धतम संगीत निर्देशकों में से एक हैं। मलयाली गानों के अलावा, उन्होंने तमिल, तेलुगु, कन्नड और हिन्दी भाषाओं में भी गाने गाए हैं। 
३० वर्ष से भी अधिक के अपने व्यावसायिक जीवन मे उन्होंने इन विभिन्न भारतीय भाषाओं में ३००० से अधिक गानों में काम किया है। श्रीकुमार को अपने गानों के लिए दो बार सर्वश्रेष्ठ पार्श्वगायक की श्रेणी में राष्ट्रीय फ़िल्म पुरस्कार से सम्मानित किया गया है। श्रीकुमार, संगीत-निर्देशक एम जी राधाकृष्णन और के ओमानकुट्टी के सबसे छोटे भाई हैं। वे केरल में केएमजी म्यूज़िक्स के नाम से एक संगीत कम्पनी के मालिक भी हैं, तथा तिरुवनंतपुरम के सारेगामा संगीतशाला के भी मालिक हैं।

जीवनी
प्राथमिक जीवन
श्रीकुमार का जन्म हरिप्पाड, आलाप्पुड़ा जिला, केरल में हुआ था। उनका जन्म २५ मई १९५७ में हुआ था। उनके पिता, मालाबार गोपालन नायर एक गायक थे। उनके बड़े भाई, एम जी राधाकृष्णन भी एक पुरस्कृत संगीतकार थे, तथा उनकी बड़ी बहन के ओमानकुट्टी भी एक प्रसिद्ध शास्त्रीय संगीत गायिका थी। संगीत की दुनिया में प्रवेश करने से पहले, उन्होंने, बैंक में काम करने से शुरुआत की थी। बाद में, अपने बड़े भाई के साथ, उनके कॉन्सर्ट में उनका साथ देने से ही उन्होंने संगीत की दुनिया में प्रवेश किया।

व्यावसायिक जीवन
श्रीकुमार ने अपने व्याकसायिक जीवन का आरम्भ, मलयाली फ़िल्म, कुली(१९८३) से की थी, जिसका निर्देशन अशोक कुमार ने किया था। प्रियदर्शन द्वारा निर्देशित फिल्म, चित्रम(१९८८) पहली फ़िल्म थी, जिसमें उन्होंने सारे गाने गाए थे। उन्होंने अपने व्यावसायिक जीवन में, मलयालम, तमिल, तेलुगु, कन्नड और हिन्दी भाषाओं में कुल ३००० से अधिक गानों में काम किया है।www.mgsreekumar.com 

उन्होंने चतुरंगम (२००२), ताण्डवम् (२००२), काञ्चीवरम्(२००८), ऍलेग्ज़ैण्डर द ग्रेट और ओरु नाळ वारुम्जैसी फिल्मों में बतौर संगीत निर्देशक, काम किया है। उन्होंने रागसरंगम के नाम से एक अर्धशास्त्रीय स्वरूप में, एक वीडियो एल्बम भी रिलीस की थी। उसके अलावा उन्होंने मलयाली भाषा मे भगवान अय्यप्पा को समर्पित भी कुछ भक्ति गीत गा चुके हैं।

निजी जीवन और परिवार
चौदह साल तक साथ रहने के बाद, श्रीकुमार ने १४ जनवरी सन २००० को, कोल्लूर, कर्नाटक के मूम्बिका मन्दिर में लेखा से शादी की। उनकी कोई सन्तान नहीं है। श्रीकुमार तिरुवनंतपुरम के जागती इलाके में रहते हैं।

पुरस्कार
उन्हें अपने गानों के लिए दो बार, १९९९ और १९९० में सर्वश्रेष्ठ पर्श्वगायिकी के लिए राष्ट्रीय फ़िल्म पुरस्कार से नवाज़ा गया है। आरके अलावा उन्होंने तीन बार, १९९१, ९२ और ९८ में केरल राज्य फ़िल्म पुरस्कार जीता है। २०१६ में, मलयाली फ़िल्म ओप्पम के गाने, चिन्नम्मा के लिए उन्हें दक्षिण फ़िल्मफ़ेयर पुरस्कार दिया गया था। इसके अलावा उन्होंने चार बार एशियानेट फ़िल्म पुरस्कार और तीन बार सूर्या टीवी अवार्ड जीत है।

सन्दर्भ

बाहरी कड़ियाँ

 
 Home Page
 MG Sreekumar's Hit Songs
 M. G. Sreekumar in MSI

श्रेणी:पार्श्वगायक
श्रेणी:केरल के लोग
श्रेणी:1958 में जन्मे लोग
श्रेणी:जीवित लोग
डेविड एस॰ गोयर

डेविड सैम्युएल गोयर (जन्म: 22 दिसम्बर 1965) एक अमेरिकी फ़िल्म निर्देशक, पटकथा लेखक, उपन्यासकार, फ़िल्म निर्माता और कॉमिक बुक लेखक हैं। 

गोयर को ब्लेड ट्राइलॉजी, क्रिस्टोफर नोलन की द डार्क नाइट ट्राइलॉजी, और डीसी एक्सटेंडेड यूनिवर्स की मैन ऑफ़ स्टील और बैटमैन वी सुपरमैन : डॉन ऑफ जस्टिस जैसी फिल्मों की पटकथा लिखने, और ज़िग ज़ैग, ब्लेड: ट्रिनिटी, द इनविजिबल और द अनबोर्न इत्यादि फिल्मों को निर्देशित करने के लिए जाना जाता है।

गोयर वीडियो गेम कॉल ऑफ ड्यूटी: ब्लैक ऑप्स, और कॉल ऑफ ड्यूटी: ब्लैक ऑप्स द्वितीय के सह लेखक भी रहे हैं। उन्हें बैटमैन बिगिन्स की पटकथा लिखने के लिए सर्वश्रेष्ठ लेखक के सैटर्न पुरस्कार से सम्मानित किया गया था, और डार्क सिटी के लिए इस पुरस्कार के लिए नामांकित किया गया था। इसके अतिरिक्त उन्हें 4 बार ह्यूगो अवार्ड्स के लिए भी नामांकित किया गया है।

 बाहरी कड़ियाँ 
 
 David Goyer Interview @ PopImage, Oct.01
 David Goyer Interview @ PopImage, Feb 2000
 The Dialogue: An Interview with Screenwriter David Goyer

श्रेणी:फ़िल्म निर्देशक
श्रेणी:पटकथा लेखक
श्रेणी:1965 में जन्मे लोग
श्रेणी:जीवित लोग
मोड़

मोड़ नागेश कुकुनूर द्वारा निर्देशित २०११ की एक हिंदी फिल्म है। आयशा टाकिया और रणविजय सिंह फिल्म में मुख्य भूमिकाओं में हैं, जबकि रघुवीर यादव, तन्वी आज़मी और अनंत महादेवन ने फ़िल्म में सहायक भूमिकाएं निभाई हैं। यह फिल्म ३० सितम्बर २०११ को रिलीज़ हुई थी। तपस रेलिया ने फिल्म में संगीत दिया है।

ऊटी में फिल्माई गई इस फ़िल्म की कहानी टाकिया द्वारा अभिनीत अनन्या पर केंद्रित है, जिसकी मुलाकात एक दिन अपने पुराने मित्र से होती है, और वे दोनों प्यार में पड़ जाते हैं, लेकिन बाद में उसे पता चलता है कि वह व्यक्ति वास्तव में उसका पुराना दोस्त नहीं, बल्कि कोई और है। फिल्म को समीक्षकों से नकारात्मक प्रतिक्रियाएं प्राप्त हुई, और बॉक्स ऑफिस पर इसने कुल ५१ लाख रूपये की कमाई की।

 संक्षेप 
अनन्या (आयशा टाकिया) एक २५ वर्षीय महिला है, जो दक्षिणी भारत के नीलगिरि जिले में गंगा नामक एक खूबसूरत हिल स्टेशन में अपने पिता अशोक महादेव (रघुवीर यादव) और चाची गायत्री गर्ग (तन्वी आज़मी) के साथ रहती है। अशोक स्थानीय किशोर कुमार फैन क्लब के प्रमुख हैं, जबकि गायत्री एक रेस्तरां चलाती हैं। अनन्या की मां ने अपने सपने पूरे करने के लिए कई वर्ष पहले घर छोड़ दिया था, और अशोक अभी भी उसके वापस लौटने का इंतजार कर रहा है। एक स्थानीय दुकानदार, गंगाराम, जो उन्हें पैसे उधर देता है, अनन्या के प्यार में है।

अपने पिता को घर चलाने में आर्थिक सहायता देने के लिए अनान्या एक घड़ी की मरम्मत की दुकान चलाती है, जहां एक दिन उसकी मुलाकात एंडी (रणविजय सिंह) नामक एक अजनबी से होती है। वह पानी भरने के कारण खराब हुई अपनी घड़ी की मरम्मत करवाने के लिए हर रोज अनन्य की दुकान पर आता है, और १०० रुपये का एक नोट ओरिगामी कला में हंस बनाकर वहां छोड़ जाता है। एंडी अनन्या के स्कूल का एक सहपाठी होने का दावा करता है, और उसे याद दिलाता है कि उसे अनन्या पर क्रश था, और उसे दोबारा देखने के लिए कैसे वह १० साल तक इंतजार करने पर सहमत हो गया था। 

दोनों कुछ दिन एक साथ घूमते हैं, और अनन्या धीरे धीरे उसे पसंद करने लगती है, जबकि वह अपने लेनदार गंगाराम और आरके कंस्ट्रक्शंस से बढ़ते दबाव से निपटने का प्रयास करती है। आरके कंस्ट्रक्शंस एक स्थानीय निर्माता हैं, जो क्षेत्र में एक रिसॉर्ट बनाना चाहते हैं। आखिरकार, अनन्या और एंडी प्यार में पड़ जाते हैं। हालांकि, अनन्या की दुनिया एक झटके में बिखर जाती है, जब उसे पता चलता है कि असली एंडी की मृत्यु तो कई साल पहले ही हो गई थी, और वह आदमी जो एंडी बनकर उससे मिलता है, वास्तव में स्थानीय मानसिक संस्थान से भागा एक कैदी है। आगे की फिल्म अपनी विपत्तियों से निपटने, और एंडी का प्रतिरूपण करने वाले व्यक्ति की सच्चाई का पता लगाने के अनन्या के प्रयासों के बारे में है।

 पात्र 
 आयशा टाकिया – अनन्या महादेव
 रणविजय सिंह – एंड्रू "एंडी" रेमंड/अभय
 रघुवीर यादव – अशोक महादेव
 तन्वी आज़मी – गायत्री गर्ग
 अनंत महादेवन – डॉक्टर रेड्डी
 गुलफाम खान – नर्स कुट्टी
 प्रतीक्षा लोनकर – मिसिस रेमंड
 नकुल सहदेव – नन्हा एंड्रू रेमंड

 संगीत 

फिल्म के लिए संगीत तपस रेलिया ने कंपोज़ किया है।

 परिणाम 
मोड़ ने अपने पहले हफ्ते में ४१ लाख रुपये का व्यापर किया, और इसकी कुल कमाई ५१ लाख रुपये रही। फिल्म को अधिकांश आलोचकों से नकारात्मक प्रतिक्रियाऐं प्राप्त ही। कोईमोई.कॉम की कोमल नाहता ने इसे एक स्टार देते हुए लिखा कि, "मोड़ टिकट खिड़कियों पर बिलकुल स्कोर नहीं कर पाएगी"। प्रमुख बॉलीवुड पोर्टल मूवी टॉकीज ने कहा, "मोड़, नगेश कुकुनूर की अच्छी फिल्मों में नहीं है"।

 सन्दर्भ 

 बाहरी कड़ियाँ 
 
 I am not ambitious: Ayesha Takia Azmi

श्रेणी:प्रोजेक्ट टाइगर लेख प्रतियोगिता के अंतर्गत बनाए गए लेख
श्रेणी:2011 में बनी हिन्दी फ़िल्म
न्यू रूल्स (गीत)

न्यू रूल्स अंग्रेज गायिका डूआ लीपा की 2017 में रिलीस हुई प्रथम स्टूडियो एल्बम 'डूआ लीपा' से एक एकल गीत है। इयान किर्कपैट्रिक ने इस गीत का संगीत प्रोड्यूस किया है, और उन्होंने ही इसे कैरलाइन एलिन तथा एमिली वारेन के साथ मिलकर लिखा है। 21 जुलाई 2017 को इसे एल्बम के छठे गीत के तौर पर यूनाइटेड किंगडम में कंटेम्पररी हिट रेडियो फॉरमेट में जारी किया गया था, और फिर उसी फॉरमेट में 22 अगस्त 2017 को संयुक्त राज्य में भी रिलीस किया गया।

न्यू रूल्स एक 'ट्रॉपिकल हाउस', 'ईडीएम' और 'इलेक्ट्रो-पॉप' गीत है, जिसमें मुख्य रूप से ड्रम और हॉर्न वाद्ययंत्रों का प्रयोग हुआ है। इसके बोलों में गायिका किसी पूर्व प्रेमी को भूल कर जीवन में आगे बढ़ने के नियमों की सूची गिनाती है। गीत को समीक्षकों से सकारात्मक प्रतिक्रियाएं मिली, और उनमें से कुछ ने इसे 'ब्रेकअप' या 'महिला-सशक्तिकरण' एंथम के रूप में परिभाषित किया। यह गीत यूनाइटेड किंगडम, द नीदरलैंड्स, बेल्जियम, आयरलैंड, इसरायल और रोमानिया के संगीत चार्टों में शीर्ष पर पहुंचा, और ऑस्ट्रेलिया, कनाडा, फ़िनलैंड, जर्मनी, इटली, न्यू जीलैंड, नॉर्वे, स्वीडन और कई अन्य देशों में शीर्ष 10 में रह। यूएस बिलबोर्ड टॉप 100 की सूची में छठा स्थान प्राप्त करने वाला यह गीत बिलबोर्ड की सूची में आने वाला डूआ लीपा का तीसरा गीत था,और साथ ही शीर्ष 10 में पहुंचने वाला पहला।

हेनरी स्कॉलफील्ड द्वारा निर्देशित इस गीत का म्यूजिक वीडियो 7 जुलाई 2017 को डूआ लीपा के आधिकारिक यूट्यूब एकाउंट पर जारी किया गया। वीडियो में लीपा को किसी होटल के एक कमरे में अपनी सहेलियों के साथ बैठे दिखाया गया है, जो लीपा को उसके पूर्व प्रेमी के पास वापस जाने से रोक रही हैं। महिला सशक्तिकरण की थीम पर बने इस वीडियो को भी समीक्षकों ने काफी सराहा। गीत की सफलता में भी इस वीडियो का बड़ा हाथ है। न्यू रूल्स गीत को लीपा ने रूस के यूरोपा प्लस लाइव में इंग्लैंड के गलस्टोनबरी फेस्टिवल में भी गाया है।

 गीत सूची 

 रिलीस इतिहास 
 क्षेत्र तिथि फॉरमेट लेबल सन्दर्भ यूनाइटेड किंगडम 21 जुलाई 2017 कंटेम्पररी हिट रेडियो वार्नर म्यूजिक  इटली 28 जुलाई 2017  संयुक्त राज्य 21 अगस्त 2017 हॉट एडल्ट कंटेम्पररी रेडियोवार्नर रिकार्ड्स  22 अगस्त 2017 कंटेम्पररी हिट रेडियो  जर्मनी 17 नवंबर 2017 सीडी सिंगल यूनिवर्सल  विभिन्न25 अगस्त 2017डिजिटल डाउनलोड (एलिसन वंडरलैंड रीमिक्स) वार्नर म्यूजिक 20 अक्टूबर 2017डिजिटल डाउनलोड (एकॉस्टिक संस्करण) 3 नवंबर 2017डिजिटल डाउनलोड (रीमिक्सेस ईपी) 23 नवंबर 2017डिजिटल डाउनलोड (इनिशियल टॉक रीमिक्स) 

 सन्दर्भ 

 बाहरी कड़ियाँ 
 
 

श्रेणी:गीत
श्रेणी:प्रोजेक्ट टाइगर लेख प्रतियोगिता के अंतर्गत बनाए गए लेख
अजॉय चक्रबर्ती

पण्डित अजॉय चक्रबर्ती (जन्म: २५ दिसम्बर १९५२) एक प्रतिष्ठित भारतीय हिन्दुस्तानी शास्त्रीय संगीतकार, गीतकार, गायक और गुरु हैं। उन्हें हिंदुस्तानी शास्त्रीय संगीतकारी के विशिष्ट व्यक्तित्वों में गिना जाता है। 

पटियाला कसूर घराना उनकी विशेष दक्षता है, तथा वे मूलतः उस्ताद बड़े ग़ुलाम अली साहब और उस्ताद बरकत अली खान की गायकी का प्रतिनिधित्व करता हैं। तथा हिन्दुस्तानी शास्त्रीय परम्परा के अन्य घराने, जैसे इंदौर, दिल्ली, जयपुर, ग्वालियर, आगरा, किराना, रामपुर तथा दक्षिण भारतीय कर्नाटिक संगीत की शैलियों का भी इनकी गायिकी पर प्रभाव पड़ता है।

जीवनी
प्राथमिक जीवन और तालीम
चक्रबर्ती का जन्म, कोलकाता में हुआ था। उनके परिवार ने, भारत विभाजन के समय, अपने मूलस्थान, मयमनसिंह, बांग्लादेश से पलायन करके, पश्चिम बंगाल के श्यामनगर में बसा था। उनकी परवरिश श्यामनगर में हुई। अजय के छोटे भाई भी सायं एक गीतकार और संगीतकार हैं।

उन्होंने संगीत में अपनी कला स्नातक और स्नातकोत्तर की पढ़ाई कोलकाता के बेशकीमती रबिन्द्र भारती विश्वविद्यालय से पूरी की जिसमें वे अपनी कक्षा में सर्वोर्रीर्ण आये थे। उसके बाद, उन्होंने १९७७ में कोलकाता के आईटीसी संगीत रिसर्च अकादमी में दाखिला लिया। उनके सबसे पहले गुरु, स्वयं उनके पिता थे। उससके बाद उन्होंने अपने संगीत की शिक्ष पन्नालाल समान्त, कनैदास बैगारी और गुरु ज्ञान प्रकाश घोष जैसे गुरुओं से प्राप्त की।

संगीतकारी
thumb|right|250px|पण्डित अजय चक्रवर्ती(मध्य में), राजरानी संगीतोत्सव में प्रदर्शन करते हुए, राजरानी मन्दिर, भुबनेश्वर, ओडिशा
उन्होंने अभीतक १०० से अधिक ऍल्बम प्रकाशित किया है, जो भारत के अलावा संयुक्त राज्य, कनाडा, संयुक्त अधिराज्य और जर्मनी से प्रकाशित हुए हैं। जिनके गानों में अनेक विशुद्ध शास्त्रीय गायनशैलीयों और स्वरों का सम्मिलन पाया जाता है। 

ख़याल गायिकी में इतनी उत्कृष्ट तालीम प्राप्त करने के बावजूद वे संगीत के कई सरल और हल्की शैलियों में, जैसे: ठुमरी, ठप्पा, भजन, कीर्तन, लोकसंगीत, फ़िल्मी गाने तथा आधुनिक गायनशैली में गाना पसंद करते हैं। अपने गुरु ज्ञान प्रकाश घोष से प्रभावित होकर, उन्होंने श्रुतिनन्दन नामक एक संगीतशाला शापित किया है।

निजी जीवन और परिवार
पण्डित चक्रबर्ती का परिवार मूलतः वर्तमान बांग्लादेश के मय़मनसिंह से है। विभाजन  के समय उनका परिवार पलायन करके पश्चिम बंगाल के श्यामनगर में आ बसा। उनके पिता, स्वयं एक गायक थे, जिनके द्वारा उन्होंने संगीत की प्राथमिक शिक्षा हासिल की थी। अजय के एक छोटे भाई हैं, जो सायं भी एक गीतकार और संगीतकार हैं।

अजॉय चक्रबर्ती, चन्दना चक्रबर्ती के साथ विवाहित हैं। उनकी बेटी, कौशिकी चक्रबर्ती भी एक गायिका और शास्त्रीय संगीत की शिक्षिका है। उनके पुत्र, अनंजन चक्रबर्ती एक ध्वनि अभियंता हैं।

पुरस्कार
राष्ट्रीय फ़िल्म पुरस्कार – १९८९
कुमार गन्धर्व पुरस्कार – १९९३
संगीत नाटक अकादमी पुरस्कार – २०००
पद्मश्री – २०११
बङ्गगबिभूषन – २०१२
 अल्वा विरासत पुरस्कार – २०१२

सन्दर्भ

बाहरी कड़ियाँ
आधिकारिक वेबसाइट
Ajoy Chakraborty in Asavari
Ajoy Chakraborty: Live on BBC
Ajoy Chakrabarty Biography and discussion forum

श्रेणी:पार्श्वगायक
श्रेणी:पश्चिम बंगाल के लोग
श्रेणी:1952 में जन्मे लोग
श्रेणी:जीवित लोग
बरकत अली खान

उस्ताद बरकत अली खान (जन्म: १९०५ मृत्यु: १९ जून १९६३) पंजाब से संबंध रखने वाले, पटियाला घराने के प्रख्यात शास्त्रीय संगीतकार और गायक थे।Barkat Ali Khan and Mehdi Hassan, legends of ghazal-singing remembered, Dawn (newspaper), published 13 June 2012, Retrieved 20 March 2018 वे उस्ताद अली बक्श खान कसूरी के पुत्र और उस्ताद बड़े ग़ुलाम अली साहब के छोटे भाई और मुबारक अली के बड़े भाई थे।

जीवनी 
उस्ताद बरकत अली खान १९०५ को कसूर, पंजाब, ब्रिटिश भारत में जन्मे थे। उन्हें संगीत की शिक्षा अपने पिता, अली बक्श ख़ान से मिली। वे ठुमरी दादरा, ग़ज़ल और गीत शैलियों में पाण्डित्य रखते थे। उन्हें अपनी ठुमरी और ग़ज़ल के लिए जाना जाता था। उनकी ग़ज़ल गायिकी के लिए, १९५० के दशक में उन्होंने भारत और पाकिस्तान काफी प्रसिद्धि प्राप्त की थी। उन्होंने मशहूर ग़ज़लकर उस्ताद ग़ुलाम अली साहब को भी शिक्षा दी थी।

निधन 
५५ वर्ष की छोटी आयु में ही, लाहौर, पाकिस्तान में, १९ जून सन १९६३ में उनकी अकस्मात मृत्यु हो गई थी।'King of Ghazal laid to rest amid sobs', The Nation newspaper, अभिगमन तिथि: 25 April 2017

सन्दर्भ

बाहरी कड़ियाँ
Barkat Ali Khan live interview, यूट्यूब, uploaded 4 Oct 2010, Retrieved 31 Jan 2016, recorded at रेडियो पाकिस्तान, लाहौर

श्रेणी:ग़ज़ल गायक
मीरपुर खास

मीरपुर खास पाकिस्तान के सिंध प्रान्त का एक जिला व शहर है |

सन्दर्भ

श्रेणी:पाकिस्तान के शहर
श्रेणी:पाकिस्तान
श्रेणी:सिंध
पाकिस्तान इंटरनेशनल एयरलाइंस क्रिकेट टीम

{{Infobox cricket team
|name= पाकिस्तान इंटरनेशनल एयरलाइंस
''|image= 
|colours=  
|coach=  शोएब मुहम्मदशोएब मोहम्मद
|captain=  सरफराज अहमद
|founded= 
|title1 = 
|title1wins = 
|ground= 
|capacity= 
|owner= पाकिस्तान इंटरनेशनल एयरलाइंस
|website= www.piac.com.pk
}}पाकिस्तान इंटरनेशनल एयरलाइंस (पीआईए) क्रिकेट टीम''' राष्ट्रीय ध्वज वाहक, पाकिस्तान इंटरनेशनल एयरलाइंस (पीआईए) द्वारा प्रायोजित कराची गई एक प्रथम श्रेणी क्रिकेट टीम है, और कराची में स्थित है। उन्होंने किसी और की तुलना में कायदे-ए-आज़म ट्रॉफी जीता है।

उन्होंने 1960-61 में हनीफ मोहम्मद की कप्तानी के तहत अपना पहला प्रथम श्रेणी का मैच खेला। 2013 के उत्तरार्ध में, उन्होंने 387 प्रथम श्रेणी के मैचों में खेला है, जिसमें 149 जीत, 64 घाटे और 174 ड्रॉ हैं।

संदर्भ
तमिल नाडु फिजिकल एजुकेशन एण्ड स्पोर्ट्स यूनिवर्सिटी

तमिल नाडु फिजिकल एजुकेशन एण्ड स्पोर्ट्स यूनिवर्सिटी (TNPESU) अथवा तमिल नाडु शारीरिक शिक्षा एवं क्रीड़ा विश्वविद्यालय अथवा तमिल नाडु शारीरिक शिक्षा और खेल विश्वविद्यालय, चेन्नई, तमिलनाडु, भारत में स्थति एक विश्वविद्यालय है। यह भारत में अपनी तरह का पहला शारीरिक शिक्षा विश्वविद्यालय (स्पोर्ट्स यूनिवर्सिटी) है।

 यह भी देखें 

 विश्वविद्यालयों की सूची में भारत
 विश्वविद्यालयों और कॉलेजों में भारत
 भारत में शिक्षा
 दूरस्थ शिक्षा परिषद
 विश्वविद्यालय अनुदान आयोग (भारत)

 बाहरी लिंक 

 विश्वविद्यालय की वेबसाइट
Category:क्रीड़ा विश्वविद्यालय
Category:स्पोर्ट्स यूनिवर्सिटी
Category: शारीरिक शिक्षा विश्वविद्यालय
राजस्थान क्रीड़ा विश्वविद्यालय

पुनर्प्रेषित :श्रेणी:राजस्थान में विश्वविद्यालय और कॉलेज

राजस्थान क्रीड़ा विश्वविद्यालय, झुंझुनूं जिले, राजस्थान में क्रीड़ा शिक्षा को बढ़ावा देने के लिए राजस्थान सरकार द्वारा स्थापित एक विश्वविद्यालय है। यह तमिल नाडु फिजिकल एजुकेशन एण्ड स्पोर्ट्स यूनिवर्सिटी एवं स्वर्णिम गुजरात स्पोर्ट्स युनिवर्सिटी की तर्ज पर स्थापित एक क्रीड़ा विश्वविद्यालय (स्पोर्ट्स यूनिवर्सिटी) है।

 इतिहास 
यह वर्ष 2013 मे राजस्थान विधान सभा द्वारा पारित राजस्थान खेल विश्वविद्यालय, झुंझुनूं विधेयक, 2013 द्वारा स्थापित एक विश्वविद्यालय है। विश्वविद्यालय का अधिकार छेत्र पूरा राजस्थान राज्य है। 

 यह भी देखें 

 विश्वविद्यालयों की सूची में राजस्थान
 विश्वविद्यालय अनुदान आयोग (भारत)
 स्पोर्ट्स अथॉरिटी ऑफ इंडिया

 संदर्भ 

 बाहरी लिंक 
Category:क्रीड़ा विश्वविद्यालय
Category:स्पोर्ट्स यूनिवर्सिटी
Category: शारीरिक शिक्षा विश्वविद्यालय
संजीव कपूर

संजीव कपूर एक भारतीय सेलिब्रिटी शेफ (खानसामा/ रसोइया), उद्यमी लेखक और टेलीविजन के व्यक्तित्व हैं।इनका जन्म १० अप्रैल १९६४ को अंबाला, पूर्वी पंजाब, भारत में हुआ।वे खाना खज़ाना नमक टीवी कार्यक्रम, जो की एशिया में अपनी तरह का सबसे लंबा टेलीविजन कार्यक्रम  था, का हिस्सा रहे। यह कार्यक्रम १२० देशों में प्रसारित हुआ और वर्ष २०१० में इसके ५० करोड़ से अधिक दर्शक थे। उन्होंने जनवरी २०११ में अपना खुद का टेलीविजन चैनल 'फ़ूड फ़ूड'  भी लॉन्च किया। अपने भारतीय संगठन के माध्यम से डिस्कवरी कम्युनिकेशंस ने कपूर के चैनल में एक बड़ा हिस्सा हासिल किया है। वह झलक दिखला जा नामक टेलीविजन पर दिखाई जाने वाली नृत्य प्रतियोगिता के एक प्रतियोगी थे।
प्रारंभिक जीवन और शिक्षा
कपूर का जन्म अंबाला, हरियाणा (पूर्व पंजाब ) में हुआ था उन्होंने अपने अधिकांश बचपन को नई दिल्ली में बिताया था। उन्होंने होटल प्रबंधन संस्थान (आईएचएम) पुसा, होटल प्रबंधन में डिप्लोमा के प्राप्त करने के साथ १९८४ से  आतिथ्य उद्योग में अपनी शुरुआत की।
कपूर का विवाह एलोना कपूर से हुआ है, जो अपने संयुक्त उद्यम, टरमरिक विजन प्राइवेट लिमिटेड (टीवीपीएल) का भी हिस्सा हैं । कई होटलों में काम करने के बाद, वह मुंबई में सेंटौर होटल के कार्यकारी शेफ बन गए। । सिंगापुर एयरलाइंस ने उन्हें अपने अंतरराष्ट्रीय पाक पैनल के सदस्यों में से एक के रूप में भर्ती किया। वह भारत में एक सूरजमुखी तेल ब्रांड स्वीकर एडवांस्ड के लिए ब्रांड एंबेसडर भी हैं।वह भारतीय व्यंजन का सबसे जानामाना चेहरा है। वह एक महाराज (रसोइया) , एक मेजबान , कुकबुक के लेखक और एक रेस्तरां सलाहकार भी है। 
पुरूस्कार
वर्ष २०१७ में भारत सरकार द्वारा उन्हें पद्मश्री पुरूस्कार प्रदान किया गया। 
बाहरी कड़ियाँ
संजीव कपूर का जालघर
सन्दर्भ

श्रेणी:पद्मश्री प्राप्तकर्ता
लक्ष्मीबाई राष्ट्रीय शारीरिक शिक्षा संस्थान

पुनर्प्रेषित लक्ष्मीबाई राष्ट्रीय शारीरिक शिक्षा विश्वविद्यालय, ग्‍वालियर
आवाज प्रतिष्ठान

आवाज फाउंडेशन  एक धर्मार्थ ट्रस्ट है और मुंबई, भारत में गैर-सरकारी संगठन है, जो जागरूकता पैदा करता है, वकालत करता है, और शैक्षणिक परियोजनाओं में शामिल है  रक्षा पर्यावरण और  पर्यावरण प्रदूषण को रोकें। इसने सरकार द्वारा कई महत्वपूर्ण निर्णयों को प्रभावित किया है और भारत में महत्वपूर्ण पर्यावरणीय मामलों में नीति बनाने पर प्रभाव डाला है। फाउंडेशन के लाभार्थियों को भारत के नागरिक बड़े पैमाने पर हैं।

ध्वनि प्रदूषण
thumb|250px|भारतीय त्यौहार, तेजी से वाणिज्यिक और राजनीतिक, तेजी से बढ़ रहे हैं और सरकारी जागरूकता के बावजूद सार्वजनिक जागरूकता और समय सीमा के बेहतर कार्यान्वयन के बावजूद रिकॉर्ड पीक स्तर दिखा रहे हैं।.
शोर प्रदूषण एक गंभीर स्वास्थ्य जोखिम है और इससे परेशानियों और आक्रामकता, उच्च रक्तचाप, उच्च तनाव स्तर, टिनिटस, सुनवाई में कमी, नींद में परेशानी, हृदय रोग, मानसिक बीमारी और स्वास्थ्य पर अन्य गंभीर प्रभाव हो सकते हैं। धूम्रपान की तरह, शोर प्रदूषण सक्रिय और निष्क्रिय प्राप्तकर्ताओं को प्रभावित करता है जब शोर के स्तर कुछ सुरक्षित सीमाओं को पार करते हैं। एंटी-सोशल व्यवहार जैसे कि फायरक्रैकर्स और लाउडस्पीकरों का सार्वजनिक उपयोग भारत में एक बेहद संवेदनशील सामाजिक मुद्दा है। भारत में प्रदूषण के प्रमुख रूपों में शोर प्रदूषण है। भारत में त्यौहारों और धार्मिक समारोहों के दौरान उत्पन्न शोर प्रदूषण के लिए दुनिया में कोई समानांतर नहीं है।  भारतीयों के लिए, शोर बनाना खुशी का संकेत है। राजनेताओं के लिए किसी भी अवसर पर विशाल लाउडस्पीकरों का उपयोग करके एक बड़ा शोर बनाने की क्षमता, ताकत का संकेत है। भारत में त्यौहार राजनीतिक युद्ध के मैदान बन गए हैं क्योंकि राजनेता सबसे अजीब त्योहार की मेजबानी करने के प्रयास में एक-दूसरे पर ब्राउनी पॉइंट स्कोर करने का प्रयास करते हैं। कुछ अवसरों पर अदालतों द्वारा अनुमत लाउडस्पीकरों का उपयोग अक्सर अनुमोदित डेसिबल सीमा से अधिक होता है, जिससे पड़ोस में तनाव और चिंता का एक बड़ा सौदा होता है।
बहिर्ग्रह खोज की विधियाँ

खगोलिकी में कोई भी ग्रह दूर से देखे जाने पर अपने पितृ तारे (जिसके इर्द-गिर्द वह कक्षा या ऑरबिट में हो) की कांति के सामने लगभग अदृश्य होता है। उदाहरण के लिए हमारा सूर्य हमारे सौर मंडल के किसी भी ग्रह से एक अरब गुना से भी अधिक चमक रखता है। वैसे भी ग्रहों की चमक केवल उनके द्वारा अपने पितृतारे के प्रकाश के प्रतिबिम्ब से ही आती है और पितृग्रह की भयंकर चमके के आगे धुलकर ग़ायब-सी हो जाती है। यही कारण है कि बहुत ही कम मानव-अनवेषित बहिर्ग्रह (यानि हमारे सौर मंडल से बाहर स्थित ग्रह) सीधे उनकी छवि देखे जाने से पाए गए हैं। इसकी बजाय लगभग सभी ज्ञात बहिर्ग्रह परोक्ष विधियों से ढूंढे गए हैं, और खगोलज्ञों ऐसी विधियों का तीव्रता से विस्तार कर रहे हैं।Stuart Shaklan. Proceedings of SPIE: Techniques and Instrumentation for Detection of Exoplanets VIII. Volume 10400. 17 November 2017. ISBN 9781510612570.

 स्थापित विधियाँ 
इन विधियों के प्रयोग से कम-से-कम एक बहिर्ग्रह सफलतापूर्वक ढूंढा जा चुका है।

 रेडियल वेग 
thumb|right|१८ डेल्फ़ीनाए बी नामक बहिर्ग्रह का रेडियल वेग ग्राफ़। इस ग्रह का द्रव्यमान बृहस्पति से १० गुना अधिक है
यह विधि रेडियल वेग विधि (radial velocity method), डॉप्लर विधि (doppler method) और डगमग विधि (wobble method) के तीन नामों से जाती जाती है।

जब कोई ग्रह अपने पितृतारे की परिक्रमा करता है तो वह भी अपने पितृतारे पर एक गुरुत्वाकर्षक प्रभाव डालता है, जिस से वह तारा भी उस तारा-ग्रह समूह के संहतिकेन्द्र (सेन्टर ऑफ़ ग्रैविटी) की परिक्रमा करता है। कोई भी तारा हमारे सौर मंडल के सापेक्ष किसी वेग से हिल रहा होता है, और यह वेग उस तारे के वर्णक्रम में डॉप्लर प्रभाव द्वारा हुए खिसकाव से मापा जा सकता है। इस वेग में उस तारे की परिक्रमा से एक रेडियल वेग (त्रिज्या वेग) भी जुड़ जाता है और हम इसे उस तारे के वेग में डगमगाहट (उतार-चढ़ाव) द्वारा देख सकते हैं। अगर उस तारे के सौर मंडल में एक से अधिक ग्रह मौजूद हो तो उसके कुल वेग में उन सभी ग्रहों के प्रभाव से मिश्रित रेडियल वेग दिखता है जिसे हम गणित के प्रयोग से अलग कर सकते हैं। इन प्रभावों को मापने के लिए हमारे यंत्रों को बहुत ही संवेदनशील होने की आवश्यकता होती है, मसलन हमारे सूर्य में विशाल बृहस्पति केवल 13 मीटर/सैकन्ड का रेडियल वेग उत्पन्न करता है और पृथ्वी द्वारा उत्पन्न रेडियल वेग केवल 1 मीटर/सैकन्ड है। फिर भी समय के साथ-साथ हमारे यंत्र विकसित होते चले गए और अब बहुत से बहिर्ग्रह इस विधि से पाए जाते हैं।

सूर्य के बाद, हमारे सब से निकटतम तारे प्रॉक्सिमा सेन्टॉरी की प्ररिक्रमा कर रहा प्रॉक्सिमा सेन्टॉरी बी ग्रह इसी रेडियल वेग विधि से सन् 2016 में अनवेषित हुआ।

यह प्राकृतिक बात है कि किसी पितृग्रह का द्रव्यमान (मास) जितना कम होगा, उसकी परिक्रमा कर रहा बहिर्ग्रह जितना बड़ा (अधिक द्रव्यमान वाला) होगा और उस ग्रह की परिक्रमा कक्षा की त्रिज्या जितनी छोटी होगी (यानि वह ग्रह अपने पितृतारे के जितना पास होगा), उस ग्रह का अपने पितृतारे पर प्रभाव उतना ही अधिक होगा और उस तारे में रेडियल वेग का प्रभाव भी उतना ही आसानी से देखा जा सकेगा। इस कारणवश रेडियल वेग विधि से पाए गए बहिर्ग्रहों में बड़ी संख्या में या तो पितृतारे बहुत छोटे आकार के हैं (जैसे कि लाल बौनों के श्रेणी में हैं) या फिर वह बहिर्ग्रह भीमकाय हैं (अक्सर गैस दानव हैं), या तारा-ग्रह की दूरी बहुत ही कम है।

 इन्हें भी देखें 
 बहिर्ग्रह

 सन्दर्भ 

श्रेणी:वैज्ञानिक तकनीके
श्रेणी:बहिर्ग्रहशास्त्र
श्रेणी:खगोलशास्त्र
अभिवाह

mini|thumb|300px|सदिश क्षेत्र F की क्षेत्र किरणें अभिलम्ब n वाली सतहों से गुज़रती हुई, n और F के बीच का कोण θ है। फ़्लक्स किसी सतह को भेदकर निकलने वाली क्षेत्र की मात्रा का माप होता है।
अभिवाह या फ्लक्स (flux) की अवधारणा का भौतिकी व व्यावहारिक गणित में कई तरह से उपयोग होता है। मोटे तौर पर, किसी स्थान, सतह या अन्य पदार्थ को पार करने वाली किसी पदार्थ, क्षेत्र (फिल्ड) आदि की मात्रा को अभिवाह कहते हैं। विद्युतचुम्बकत्व में विद्युत अभिवाह और चुम्बकीय अभिवह बहुत महत्वपूर्ण और उपयोगी संकल्पनाएँ हैं। 

किसी क्षेत्र  के प्रत्येक बिन्दु पर क्षेत्र का मान F (नियत) हो तो उस क्षेत्र A से निकलने वाला अभिवाह 
 .

ध्यान रहे कि यह प्रवाह से सम्बन्धित लेकिन भिन्न होता है - फ्लक्स वह मात्रा है जो किसी सतह को भेद रही है और इसमें बहाव आवश्यक नहीं है (यानि परिवहन परिघटना के विपरीत कोई चुम्बकत्व जैसी स्थाई परिघटना भी हो सकती है), जबकि प्रवाह में किसी प्रकार के भौतिक बहाव का होना आवश्यक है।

 अभिवाह की सामान्य गणितीय परिभाषा 
गणितीय संकल्पना के रूप में, अभिवाह को किसी सदिश क्षेत्र के तल समाकलन (सरफेस इन्टीग्रल) के रूप में अभिव्यक्त किया जाता है। 

जहाँ F कोई सदिश क्षेत्र है, और dA सदिश क्षेत्रफल है (तल A का कोई अति लघु भाग)। यहाँ दो सदिश राशियों का अदिश गुणनफल (डॉट प्रोडक्ट) का समाकलन किया गया है। 

 शब्दोत्पत्ति 
"फ़्लक्स" मूल रूप से लातिनी भाषा का एक शब्द है और इसका अर्थ "प्रवाह" होता है, हालांकि आधुनिक विज्ञान में "फ़्लक्स" (flux) और प्रवाह (flow) के दो ज़रा भिन्न अर्थ हैं। शब्दशास्त्रियों का मानना है कि "फ़्लक्स" शब्द स्वनानुकरणात्मक प्रक्रिया से बहते जल की ध्वनी पर पड़ा था। संस्कृत और लातिनी दोनों हिन्द-यूरोपी भाषा-परिवार की बहन भाषाएँ हैं, इसलिए संस्कृत में भी इसका एक सजातीय शब्द है, "स्रुत"। यूनानी भाषा में भी इसका सजातीय "रोई" (ροή) शब्द मौजूद है।"Comparative etymological Dictionary of classical Indo-European languages: Indo-European - Sanskrit - Greek - Latin," Rendich Franco, Translated by Gordon Davis, ISBN 9781500556655

 इन्हें भी देखें 
 प्रवाह
 चुम्बकीय अभिवाह
 विद्युत अभिवाह
 परिवहन परिघटना
 गालक (वेल्डन, ब्रेजिंग आदि में प्रयुक्त एक पदार्थ (फ्लक्स)

 बाहरी जोड़ 
 स्रुत, विक्षनरी लेख

 सन्दर्भ 

श्रेणी:भौतिक राशियाँ
श्रेणी:सदिश कलन
श्रेणी:दरें
परिवहन परिघटना

thumb|270px|एंडोसाइटोसिस नामक प्रक्रिया एक जीववैज्ञानिक परिवहन परिघटना है जिसमें कोशिकाएँ अपनी कोशिका झिल्ली के पार उपस्थित सामग्रियों को ग्रहण करती हैं
अभियान्त्रिकी, भौतिकी और रसायनिकी में परिवहन परिघटना (transport phenomena) किन्ही दो या दो से अधिक भौतिक तंत्रों के बीच में द्रव्यमान, ऊर्जा, आवेश, संवेग या कोणीय संवेग के आदान-प्रदान को कहते हैं। द्रव्यमान, ताप, ऊर्जा और संवेग के गणितीय विश्लेषण में बहुत-सी समानताएँ होती हैं जिनका परिवहन परिघटनाओं के अध्ययन में व्यवस्थित रूप से लाभ उठाया जाता है।

 इन्हें भी देखें 
 सातत्यक यांत्रिकी
 ऊष्मगतिकी

 सन्दर्भ 

*
श्रेणी:रासायनिक अभियान्त्रिकी
भौतिक तंत्र

right|thumb|300px|तंत्र और उसकी सीमा

भौतिकी में ब्रह्माण्ड के एक चुने हुए भाग को  भौतिक तंत्र (physical system) कहते हैं जिस पर किसी प्रकार का अध्ययन किया जाय। इस तंत्र के बाहर ब्रह्माण्ड के अन्य सभी अंशों को "पर्यावरण" (environment) कहा जाता है। इस पर्यावरण को अधिकतर अध्ययन से नज़रअंदाज़ कर दिया जाता है और इसका अध्ययन केवल उसी हद तक किया जाता है जहाँ तक वह भौतिक तंत्र को प्रभावित कर रहा हो।"Physics 7A: University of California, Davis ," Course Materials, University of California, Davis, 1996

 इन्हें भी देखें 
 संवृत तंत्र (closed system)
 परिघटना

 सन्दर्भ 

*
श्रेणी:भौतिकी की अवधारणाएँ
तंत्र
गालक

right|thumb|300px|टांका लगाने के लिए गंधराल का उपयोग फ्लक्स के रूप में किया जाता है। इसके प्रयोग से जुड़ने वाली सतहें स्वच्छ हो जातीं हैं और जोड़ अच्छा बनता है।
धातुकर्म के सन्दर्भ में, गालक या प्रद्रावक या फ्लक्स (Flux) वह पदार्थ है जो रासायनिक सफाई के लिए, प्रवाह को सुगम बनाने के लिए, या शोधन के लिए प्रयुक्त होता है।  एक ही उपयोग में, फ्लक्स कई तरह के कार्य कर सकता है।  उदाहरण के लिए, गंधराल का उपयोग टाँका लगाने के लिए किया जाता है।

इन्हें भी देखें
 अभिवाह या फ्लक्स -- जो चुम्बकीय अभिवाह, वैद्युत अभिवाह आदि भौतिक राशियों के लिए पारिभाषित है।

श्रेणी:धातुकर्म
सामाजिक इंजीनियरी

सामाजिक इंजीनियरी (Social engineering), समाज विज्ञान की वह विधा है जो उन कारकों का अध्यन करती है जो समाज में बड़े स्तर के परिवर्तन करते हैं या कर सकते हैं। सामाजिक इंजीनियरी के ये कारक सरकारें हो सकतीं हैं, संचार माध्यम हो सकते हैं, या कोई निजी समूह हो सकते हैं। 

सामाजिक इंजीनिरी (मूल इंजीनियरी की तरह ही) वैज्ञानिक विधि का उपयोग करते हुए सामाजिक तन्त्र को समझती है ताकि वांछित परिणाम प्राप्त करने के लिए समुचित विधि (तरीके) डिजाइन किए जा सकें।

विधि (कानून) को सामाजिक इंजीनियरी का प्रमुख साधन (औजार) माना जाता है।

श्रेणी:समाज विज्ञान
श्रेणी:राजनीतिक शब्दावली
कृष्णप्पा गौतम

कृष्णप्पा गौतम (जन्म २० अक्टूबर १९८८) एक भारतीय प्रथम श्रेणी के क्रिकेट खिलाड़ी हैं जो कर्नाटक के लिए खेलते हैं। ये इंडियन प्रीमियर लीग के २०२३ आईपीएल में लखनऊ सुपर जायंट्स के लिए खेल रहे है।

कैरियर

गौतम का पेशेवर कैरियर तब शुरू हुआ जब उन्हें बैंगलोर में अंडर-१५ जोनल टूर्नामेंट के लिए चुना गया जहां वह दूसरे सबसे ज्यादा विकेट लेने वाले गेंदबाज बनकर उभरे। उन्होंने बंगाल के खिलाफ नवंबर २०१२ में कर्नाटक के लिए अपना पहला रणजी ट्रॉफी मैच खेला, और दूसरी पारी में दो विकेट लिए।

रणजी ट्रॉफी 2016-17 सीज़न में , गौतम ने दिल्ली और असम के खिलाफ लगातार पांच-पांच विकेट लिए, जिसमें टीम को जीतने में मदद मिली। बाद के मैच में, उन्होंने १०८ रन देकर 7 विकेट  लिए और अपना सर्वश्रेठ प्रदर्शन किया।

फरवरी २०१७ में, उन्हें मुंबई इंडियंस टीम ने २०१७ इंडियन प्रीमियर लीग के लिए २ करोड़ से खरीदा था।  उन्होंने २५ फरवरी २०१७ को विजय हजारे ट्रॉफी 2017 में  कर्नाटक के लिए अपने लिस्ट ए क्रिकेट की शुरुआत की। अक्टूबर २०१७ में, उन्होंने रणजी ट्रॉफी 2017-18 में असम के खिलाफ कर्नाटक के लिए बल्लेबाजी करते हुए अपना पहला प्रथम श्रेणी क्रिकेट का शतक बनाया।

इसके बाद जनवरी २०१८ में, उन्हें २०१८ इंडियन प्रीमियर लीग की नीलामी में राजस्थान रॉयल्स द्वारा खरीदा गया। आईपीएल 2023 में लखनऊ सुपर जायंट्स ने उन्हें नब्बे लाख की कीमत पर खरीदा | 

सन्दर्भ

बाहरी कड़ियाँ
 

श्रेणी:भारतीय क्रिकेट खिलाड़ी
श्रेणी:बंगलोर के लोग
श्रेणी:1988 में जन्मे लोग
श्रेणी:हरफनमौला खिलाड़ी
श्रेणी:राजस्थान रॉयल्स के क्रिकेट खिलाड़ी
श्रेणी:दाहिने हाथ के गेंदबाज
सुकुल की बीवी

सुकुल की बीवी भारत के महान कवि एवं रचनाकार सूर्यकांत त्रिपाठी 'निराला' द्वारा रचित एक सामाजिक कहानी हैसूर्यकांत त्रिपाठी 'निराला' (1998). सुकुल की बीबी (चार कहानिया). भारती भंडार लीडर प्रेस, इलाहाबाद। इसमें रूढ़िवादिता और प्रेम को प्रस्तुत किया गया है| इसमें एक ब्राह्मण की अपनी चोटी (धर्म) की प्रति लगाव तथा विधर्मी के प्रति प्रेम के मध्य कशमकश हैसूर्यकांत त्रिपाठी निराला (2008). सुकुल की बीबी. राजकमल प्रकाशन, नई दिल्ली| यह विधर्मी स्त्री भी ब्राहमण पिता द्वारा माँ को ठुकराए जाने के बाद, सहृदय मुसलमान पुरुष से उत्पन्न पुत्री की कहानी है, जो समयअन्तराल बाद पुनह इसी रूढ़िवादिता की शिकार है| पुस्तक का एक उद्धरण " छोटी बहन, भतीजी, लड़की, भयहू (छोटे भाई की स्त्री) सबके लिए बीबी शब्द आता है| आपकी 'हाँ' किस अर्थ के लिए है?द्वारा लेखक ने पुरुष मानसिकता को स्त्री के शब्दों में व्यक्त किया है|
रोकड़ बही

रोकड़ बही (कैश बुक या कैश एकाउण्ट)  प्रारम्भिक लेखे की पुस्तक है जिसमें मुद्रा की प्राप्तियों तथा भुगतानों का लेखा किया जाता है। रुपया कहाँ-कहाँ से कितना आता है कहाँ-कहाँ कितना चला जाता है, फिर शेष कितना बच जाता है - इसे प्रकट करने के लिए रोकड़ बही बनायी जाती है।

रोकड़ की समस्त प्राप्तियाँ डेबिट पक्ष में और समस्त भुगतान क्रेडिट पक्ष में लिखे जाते हैं। रोकड़ बही वह पुस्तक है जो रोजनामचा व खाता-बही दोनों के उद्देश्य की पूर्ति करती है। रोकड़ बही को सहायक पुस्तक के साथ-साथ एक प्रधान पुस्तक भी माना जाता है। चूँकि रोकड़ बही में लेन-देन की प्राथमिक प्रविष्टि की जाती है इसलिए इसे 'मूल प्रविष्टि की बही' (Book of Original Entry) भी कहा जाता है।
हम इसे एक प्रकार से अपने व्यवसाय के हिसाब किताब रखने वाली पुस्तक भी कह सकते हैं ।

रोकड़ बही की विशेषताएं
(१) रोकड़ बही लेन-देन के केवल एक पक्ष अर्थात प्रकृति पर प्रकाश डालती हैं।
(२) लेन-देन का अभिलेखन क्रमबद्ध रूप में किया जाता है।
(३) रोकड़ प्राप्तियों को रोकड़ बही के डेबिट पक्ष में लिखा जाता है जबकि रोकड़ भुगतानों को क्रेडिट पक्ष में।
(४) रोकड़ बही एक रोजनामचाकृत खाता-बही है। यह सहायक पुस्तक तथा प्रमुख पुस्तक दोनों ही है।

प्रकार
रोकड़ बही चार प्रकार की होती है-

(१) साधारण रोकड़ बही (Simple Cash Book)
(२) दो खाने वाले रोकड़ बही (Double Cash Book)
(३) तीन खाने वाले रोकड़ बही (Three Column Book)
(४) खुदरा रोकड़ बही (Petty Cash Book)

रोकड़ बही के उद्देश्य
 किसी दी गई अवधि के दौरान कुल रोकड़ प्राप्तियों तथा कुल रोकड़ भुगतानों को ज्ञात करना।
 किसी भी समय रोकड़ शेष तथा बैंक शेष ज्ञात करना।
 हस्तस्थ रोकड़ तथा बैंक में रोकड़ की शुद्धता को सत्यापित करना।

 रोकड़ बही तथा जर्नल में समनताएँ
 जर्नल की तरह रोकड़ वही में भी सभी लेन-देनों को तिथिवार लिखा जाता है।
 जर्नल की तरह ही रोकड़ बही में भी खाता पृष्ट संख्या रहता है।
 जर्नल की तरह रोकड़ बही में भी नैरेशन दिए जाते हैं।

श्रेणी:लेखांकन
जस्टिस लीग

जस्टिस लीग डीसी कॉमिक्स द्वारा प्रकाशित अमेरिकी कॉमिक पुस्तकों में प्रदर्शित एक काल्पनिक सुपरहीरो टीम है। यह टीम पहली बार द ब्रेव एंड द बोल्ड #२८ (मार्च १९६०) में दिखाई दी, जो लेखक गार्डनर फॉक्स द्वारा बनाई गई थी।

यह टीम वास्तव में पूर्व में स्वतंत्र रहे सुपरहीरो का एक संयोजन है, जो जस्टिस लीग के रूप में मिलकर जुड़े थे। सुपरमैन, एक्वामैन, फ्लैश, ग्रीन लैंटर्ण, मार्शियन मैनहंटर, बैटमैन और वंडर वूमन इस लीग के सात मूल सदस्य थे। हालांकि, टीम में अगले वर्षों में डीसी यूनिवर्स के कई सदस्य शामिल हुए हैं, जिनमें एटम, ब्लैक कैनरी, सायबॉर्ग, ग्रीन एरो, हॉकगर्ल, हॉकमैन, प्लास्टिक मैन, स्टारगर्ल, शज़ाम और ज़तान्ना जैसे कई सुपरहीरो शामिल हैं।

नवंबर १९६० में इस टीम को जस्टिस लीग ऑफ अमेरिका नामक अपनी खुद की कॉमिक बुक शृंखला दी गई। २०११ में अपनी पुनर्लांचिंग के समय, डीसी कॉमिक्स ने जस्टिस लीग का दूसरा संस्करण जारी किया। जुलाई २०१६ में, डीसी रीबर्थ पहल के अंतर्गत जस्टिस लीग की कॉमिक बुक किताब को तीसरे संस्करण के साथ फिर से शुरू किया गया। इसकी स्थापना के बाद से, टीम को विभिन्न टेलीविजन कार्यक्रमों, वीडियो गेम और एक लाइव एक्शन फिल्म में दिखाया गया है।

 सदस्य 
 चरित्र वास्तविक नाम जुड़ने की तिथि टिप्पणी न्यू ५२ जस्टिस लीग
२०११ में जस्टिस लीग को रीबूट कर दिया गया था।एक्वामैनओरिन/आर्थर करीजस्टिस लीग वॉल्यूम २ #६संस्थापक सदस्यबैटमैनब्रूस वेनसायबॉर्गविक्टर स्टोनफ़्लैशबैरी एलनग्रीन लैंटर्णहाल जॉर्डनसुपरमैनकाल-एल/क्लार्क केंटवंडर वूमनप्रिंसेस डायनामार्शियन मैनहंटरजे'ऑन जे'ऑन्ज/जॉन जोन्सजस्टिस लीग वॉल्यूम २ #६ से जस्टिस लीग वॉल्यूम २ #७ तकपहले जुड़ा, लेकिन बाद में जस्टिस लीग जस्टिस लीग वॉल्यूम २ #८ में टीम पर ही हमला क्र छोड़ गया।स्टॉर्मवाच का पूर्व सदस्य।जस्टिस लीग ऑफ़ अमेरिका का पूर्व सदस्य।द एटमरहोण्डा पिनेडाजस्टिस लीग वॉल्यूम २ #१८ जस्टिस लीग वॉल्यूम २ #२३ में क्राइम सिंडिकेट ऑफ़ अमेरिका का सदस्य निकला, जो जस्टिस लीग का सदस्य होने का दिखावा कर रहा था।फॉरएवर ईविल #७ में मृत्यु।एलिमेंट वूमनएमिली संग फॉरएवर ईविल #७ के बाद छोड़ गएफायरस्टॉर्मरॉनी रेमंड तथा जेसन रश्चकैप्टन मार्वलबिली बैटसनजस्टिस लीग वॉल्यूम २ #३१ डीसी रीबर्थ की घटनाओं के बाद सदस्य नहींलैक्स लूदर लैक्स लूदरजस्टिस लीग वॉल्यूम २ #३३कैप्टन कोल्ड लैनर्ड स्नार्टग्रीन लैंटर्ण जेसिका क्रूज़जस्टिस लीग वॉल्यूम २ #३५जस्टिस लीग वॉल्यूम ३ #८ में टीम को छोड़कर चली गई, लेकिन वॉल्यूम ३ #११ में वापस आ गई।ग्रीन लैंटर्ण साइमन बाज़ ग्रीन लैंटर्न्स: रीबर्थ #१ जस्टिस लीग ऑफ़ अमेरिका का पूर्व सदस्यब्लैक कैनरीडायना लौरेल लैंसजस्टिस लीग ऑफ़ अमेरिका: रीबर्थ #१जस्टिस लीग ऑफ़ अमेरिका के संस्थापक सदस्यद रेरे टेरिलविक्सेन मैरी मैक'काबेकिलर फ्रॉस्टकैटलिन स्नोलोबो द एटम रयान कोईमेराजस्टिस लीग वॉल्यूम ३ #२४ जस्टिस लीग यूनाइटेड की पूर्व सदस्य

 बाहरी कड़ियाँ 
 Justice League at DC Comics.com
 Justice League of America at Don Markstein's Toonopedia WebCitation Archive
 The Justice League Library
 

श्रेणी:कॉमिक्स के पात्र
श्रेणी:सुपर हीरो
शंघाई मैग्लेव

अंगूठाकार|एक मैगलेव शंघाई पुडोंग एयरपोर्ट से निकलती हुई।
शंघाई मैग्लेव, जिसे शंघाई ट्रान्सरैपिड (चीनी भाषा में: 上海磁浮示范运营线) के नाम से भी जाना जाता है, चीन की सबसे तीव्र गति ट्रेन प्रणाली है। यह वर्तमान में दुनिया में सबसे तेज़ कार्यरत ट्रेन प्रणाली भी है, और दुनिया कि इकलौती कार्यशील ट्रेन है जो चुंबक द्वारा पटरी से उपर उठ कर उन्ही चुंबकों द्वारा ४३० किमी/घण्टे तक की गति हासिल करती है। चूंकि यह चुंबकीय निलंबन तकनीक का उपयोग करती है, इसलिए इसका नाम शंघाई मैग्लेव है। इसे २००३ में शुरु किया गया था। यह शंघाई पुडोंग अंतरराष्ट्रीय एयरपोर्ट से लेकर शंघाई के वित्तीय जिले के बाहरी भाग के बीच चलती है। इसकी सुविधाओं को अच्छा माना जाता है। , Maglev Transportation (Shanghai) - What to Know ... - TripAdvisor

 निर्माण 
इसे चीन सरकार और जर्मनी ने संयुक्त रूप से मिल कर बनाया है। इसे बनाने में लगभग $ १,४००,०००,००० की लागत आई थी। 

ये दो समानान्तर लाइनों पर चलती है जोकि पुडोंग अंतरराष्ट्रीय एयरपोर्ट से लेकर शंघाई के वित्तीय क्षेत्र के बाहरी इलाके तक जाती है। , 18 miles in 7 minutes: The Shanghai Maglev train is so futuristic (video) | VentureBeat प्र्त्येक ट्रेन एक बार में ५७४ लोगों को लाती और ले जाती है।

चीन सरकार, बीजिंग से शंघाई तक एक नयी लाइन भी बिछा रही है।

 उपलब्धियाँ और कीर्तिमान 
चीन की यह सबसे तेज़ गति वाली ट्रेन, १८ मील कि दूरी मात्र ७ मिनट और २० सेकेंड में पूरी कर लेती है। , 9 interesting facts about world's fastest train Maglev | Indiatoday

यह वर्तमान में दुनिया में सबसे तेज़ चालू परिचालन ट्रेन है जो ४३३ किमी/घंटा तक की अधिकतम गति हासिल करती है। , The Shanghai Maglev - fastest train in the world?

यह दुनिया कि अकेली चालू ट्रेन है जो चुंबक द्वारा पटरी से उपर उठ कर उन्ही चुंबकों द्वारा ४३० किमी/घंटा तक की गति हासिल करती है। इस तकनीक को लीनियर प्रोप्ल्सन कहते हैं। 

चीन सरकार की इसके ट्रैक की लंबाई ३२ किमी बढ़ाने की योजना है, पुडोंग एयरपोर्ट से लेकर एक भीतरी एयरपोर्ट तक।
+एसएमटी तथ्य: , Shanghai Maglev Train, SMT: Facts, Speed, Map - Travel China Guideतथ्यआंकड़ेप्रारंभ दिनांक:31 दिसंबर, 2002कुल लंबाई:30 किलोमीटर (19 मील)उच्चतम गति:430 किमी / घंटा (267 मील / घंटा)प्रति यात्रा अवधि:8 मिनटआवृत्ति:15-20 मिनटमार्ग:लोंगयांग रोड - पुडोंग अंतर्राष्ट्रीय हवाई अड्डा (पीवीजी)

 दीर्घा 

 इन्हे भी देखें 
 मैग्लेव ट्रेन
 शिनकासेन- जापान की उच्च गति ट्रेन।
 ट्रान्सरैपिड -- जर्मनी की मैगलेव ट्रेन जो विद्युतचुम्बकीय निलम्बन द्वारा प्रोत्थापित होकर गति करती है।

 संदर्भ 

 बाहरी कड़ियाँ 
 आधिकारिक वेबसाइट

श्रेणी:शंघाई
श्रेणी:चीन में रेल यातायात
श्रेणी:उच्च गति रेल
शंघाई मैगलेव

पुनर्प्रेषित शंघाई मैग्लेवशंघाई मैग्लेव चीन में सबसे तेज ट्रेन है। यह वर्तमान में दुनिया में सबसे तेज़ परिचालन ट्रेन भी है। यह चुंबकीय निलंबन प्रौद्योगिकी का उपयोग करता है, इसलिए इसका नाम मैग्लेव है।
+एसएमटी तथ्य:तथ्यआंकड़ेप्रारंभ दिनांक:31 दिसंबर, 2002कुल लंबाई:30 किलोमीटर (1 9 मील)उच्चतम गति:430 किमी / घंटा (267 मील / घंटा)प्रति यात्रा अवधि:8 मिनटआवृत्ति:15-20 मिनटमार्ग:लोंगयांग रोड - पुडोंग अंतर्राष्ट्रीय हवाई अड्डा (पीवीजी)
बैरी एलन

बार्थोलोम हेनरी एलन एक काल्पनिक सुपरहीरो है जो डीसी कॉमिक्स द्वारा प्रकाशित कॉमिक्स में दिखाई देता है। यह चरित्र पहली बार शोकेस #४ (अक्टूबर १९५६) में दिखाई दिया था, और इसे लेखक रॉबर्ट कनिघर और पेंसिलर कारमेन इन्फैंटिनो द्वारा बनाया गया था। बैरी एलन फ्लैश नामक एक चरित्र का नवीकरण है, जो १९४० के दशक की कॉमिक किताबों में जे गैरिक के रूप में दिखाई दिया था। बैरी एलन का नाम टॉक शो होस्ट बैरी ग्रे और स्टीव एलन को जोड़ने से बना है।

उसकी मुख्य शक्ति अतिमानवीय गति है; अन्य सभी प्रभाव आणविक कंपन की गति को नियंत्रित करने की उसकी क्षमता से ही सम्भव हो पाते हैं, जिनमें वस्तुओं के आर-पार निकलने की क्षमता भी शामिल है। फ्लैश के तौर पर वह घर्षण और हवा प्रतिरोध करने के लिए एक अलग लाल रंग की पोशाक पहनता है, जिसे वह पारंपरिक रूप से एक अंगूठी के अंदर संग्रहित करके रखता है।

बैरी एलन की क्लासिक कहानियों ने ही डीसी कॉमिक्स की मल्टीवर्स की अवधारणा पेश की, और इस अवधारणा ने कई वर्षों में डीसी के विभिन्न रीबूटों में एक बड़ा हिस्सा निभाया। फ्लैश परंपरागत रूप से ही डीसी की प्रमुख रीबूट कहानियों में हमेशा महत्वपूर्ण भूमिका निभाता रहा है, और १९८५ की क्राइसिस ऑन इनफिनिट अर्थ्स क्रॉसओवर शृंखला में, मल्टीवर्स को बचाने के लिए बैरी ने अपने प्राण त्याग दिये, जिसके बाद अगले २३ सालों तक डीसी लाइनअप से इस चरित्र को हटा दिया गया था। नियमित कॉमिक्स में उसकी वापसी २००८ में ग्रांट मॉरिसन की फाइनल क्राइसिस क्रॉसओवर कहानी, और जेफ जॉन्स की फ्लैश: रीबर्थ सीमित श्रृंखला से हुई। तब से उसने ब्लैकस्ट नाइट (२००९), फ्लैशपॉइंट (२०११), कन्वर्जेंस (२०१५), और डीसी रीबर्थ (२०१६) समेत कई क्रॉसओवर कहानियों में महत्वपूर्ण भूमिका निभाई है।

कॉमिक्स के बाहर अन्य मीडिया में भी यह चरित्र विभिन्न रूपांतरों में दिखाई दिया है। अभिनेता जॉन वेस्ली शिप ने १९९० की सीबीएस टेलीविजन श्रृंखला में बैरी एलन की भूमिका निभाई थी, जबकि ग्रांट गस्टिन वर्तमान में २०१४ की सीडब्ल्यू टेलीविजन श्रृंखला में यह किरदार निभा रहे हैं। एलन तुडिक, जॉर्ज ईड्स, जेम्स अर्नाल्ड टेलर, तालिसेन जाफ, ड्वाइट शल्ट्ज़, माइकल रोसेनबाम, नील पैट्रिक हैरिस, जस्टिन चैम्बर्स, क्रिस्टोफर गोरहम, जोश कीटन, एडम डेविन और अन्य कई अभिनेताओं/गायकों ने एनीमेशन रूपांतरों में चरित्र की आवाज़ प्रदान की है। डीसी एक्सटेंडेड  यूनिवर्स में अभिनेता एज्रा मिलर बैरी की भूमिका निभा रहे हैं, मिलर पहली बार २०१६ की बैटमैन बनाम सुपरमैन में बैरी के रूप में दिखे थे, और फिर उन्होंने सुसाइड स्क्वाड (२०१६), और जस्टिस लीग (२०१७) में यह किरदार निभाया। बैरी एलन के ऊपर डीसीईयू के अंतर्गत फ्लैशपॉइंट नामक एक एकल फिल्म निर्माणाधीन है।

 सन्दर्भ 

 बाहरी कड़ियाँ 
 Flash (1956) at Don Markstein's Toonopedia.  from the original on July 30, 2016.
 
 Arrowverse entry for The Flash

श्रेणी:कॉमिक्स के पात्र
पाकिस्तान कप 2018

2018 पाकिस्तान कप पाकिस्तान कप का तीसरा संस्करण है, एक लिस्ट ए क्रिकेट प्रतियोगिता पांच टीमों के बीच चुनाव लड़ रही है। यह 25 अप्रैल से 6 मई 2018 तक आयोजित किया जा रहा है, जहां सभी मैच इकबाल स्टेडियम, फैसलाबाद में खेला जा रहा है। संघीय क्षेत्र मौजूदा चैंपियन हैं।

संदर्भ

श्रेणी:पाकिस्तान की घरेलु क्रिकेट प्रतियोगितायें‎
लिटन दास

लिटन दास (बंगाली भाषा: লিটন দাস) (जन्म 13 अक्टूबर 1994) एक बांग्लादेशी क्रिकेटर है। वह एक दाएं हाथ के शुरुआती बल्लेबाज और विकेट-कीपर हैं।

संदर्भ

श्रेणी:1994 में जन्मे लोग
श्रेणी:बांग्लादेश के क्रिकेट खिलाड़ी
बांग्लादेश के क्रिकेट खिलाड़ी
खान रिसर्च लेबोरेटरीज क्रिकेट टीम

खान रिसर्च लेबोरेटरीज एक पाकिस्तान प्रथम श्रेणी क्रिकेट टीम है जो कायदे-ए-आज़म ट्रॉफी में खेलती है, और सीमित ओवर क्रिकेट में भी प्रतिस्पर्धा करती है। उन्हें खान अनुसंधान प्रयोगशालाओं द्वारा प्रायोजित किया जाता है।

उन्होंने 1997-98 सत्र के बाद से प्रथम श्रेणी क्रिकेट खेला है। 2016-17 कायदे-ए-आज़म ट्रॉफी के पूरा होने के बाद, उन्होंने 61 जीत, 40 घाटे और 70 ड्रॉ के साथ 171 मैचों में खेला था। रावलपिंडी में उनका घर का मैदान केआरएल स्टेडियम है।

संदर्भ

श्रेणी:क्रिकेट टीम
सरवटे बस स्टैंड

सरवटे बस स्टैंड ,मध्यप्रदेश के शहर इंदौर से विशेष रूप से खंडवा, बुरहानपुर, बडवानी, खरगोन आदि. जिलों और  राजस्थान, गुजरात, उत्तर प्रदेश, महाराष्ट्र और छत्तीसगढ़ आदि के लिए बसें प्रदान करता है.

 इतिहास 
सरवटे बस स्टैंड १९६१ में खोला गया था.https://www.justdial.com/Indore/Sarwate-Bus-Stand-Near-Railway-Station-Chhoti-Gwaltoli/0731P731STD10167_BZDET

 सेवाएं 

 सुविधाएँ 
प्रस्थान ब्लॉक, प्रतीक्षालय और फूड कोर्ट हैं, केंद्रीय रूप से वातानुकूलित है । रिवर्स असमस पौधों स्थापित किया गया है की आपूर्ति करने के लिए स्वच्छ पीने के पानी के लिए यात्रियों. उच्च गति, सुरक्षित वाई-फाई जोन की अनुमति देता है, यात्रियों के लिए जुड़े रहते हैं. रखने के लिए इमारत के पर्यावरण के अनुकूल एक मलजल उपचार संयंत्र स्थापित किया गया है की क्षमता के साथ 1000 क्यूबिक मीटर प्रति दिन है । के सीवेज के पानी का इलाज किया जाता है, और पुनर्नवीनीकरण किया जा करने के लिए प्रयोग किया जाता में एयर कंडीशनिंग संयंत्र के लिए और के उद्देश्य बागवानी और निस्तब्धता शौचालय के. एक नए पार्किंग प्रबंधन प्रणाली भी विकसित किया गया है जो संग्रहीत करने के लिए सक्षम डेटा की बसों में प्रवेश करने और बाहर निकलने के परिसर. उच्च संकल्प के साथ सीसीटीवी कैमरे भी स्थापित किया गया के लिए निगरानी।

1969 : विनायक सीताराम सरवटे बस स्टैंड का निर्माण

8237 वर्गमीटर में फैला है

600  बसों का रोज होता था संचालन

40  हजार के लगभग यात्रियों का यहां से प्रतिदिन होता है आना-जाना

8 लाख रुपए बसों का हर माह किराया वसूलता है निगम

 संदर्भ 

श्रेणी:इंदौर